Tiona ili Jupiter XXIX je retrogradni nepravilni Jupiterov prirodni satelit. Otkrio ju je tim astronoma sa Univerziteta na Havajima, na čelu sa Skotom Šepardom (engl. Scott Sheppard) 2001. godine, kada je novootkriveno nebesko telo nazvano S/2001 J 2. U avgustu 2003. godine dobila je svoj sadašnji naziv, i to po Tioni, majci grčkog boga vina — Dionisa. Pripada Anankinoj grupi Jupiterovih prirodnih satelita. Njen prečnik iznosi oko 4 km.